Ágæt morgunveiði við Elliðavatn á opnunardegi VorurriðiMynd : Atli Bergman Veiði hófst í Elliðavatni í dag Sumardaginn fyrsta og fyrstu fréttir af veiðimönnum við vatnið lofa góðu . Við höfum fengið fregnir frá nokkrum veiðimönnum sem standa vaktina við vatnið og þeir eru flestir nokkuð kátir með morguninn . Þeir sem eru vanir við vatnið á þessum tíma vita hvar bestu staðirnir eru og hvað þarf til að fá fiskinn til að taka . Fiskur var að taka við Elliðavatnsbæinn og eins var ágætur maður við Þingnesið í morgun sem fékk fjóra fiska og þar af einn um 5 pund . Að sögn veiðimanna er urriðinn vel haldinn eftir veturinn og mest af því sem er að veiðast er 1 - 2 punda fiskur . Ekki hefur nein bleikja verið í aflanum en hún fer að taka betur þegar líður á maí . Einhver brögð munu vera að því að beituveiðimenn séu að nota makríl við vatnið en þess ber að geta að það er ekki leyfileg veiðiaðferð . Eins má árétta að umgengni sumra veiðimanna er stórlega ábótavant en þó er umgengnin við vatnið núna mun betri en hún var fyrstu dagana í fyrra .